Quad-Helix

|  |  |
| --- | --- |
| Kuvaus: | Quad-Helix-oikomiskoje |

Kapea ylähammaskaari suhteessa alahammaskaareen aiheuttaa ristipurentaa ja tällöin myös etuhammasalueella on usein ahtautta. Tätä purentavirhettä hoidetaan usein Quad-helix -oikomiskojeella, joka pyrkii

levittämään ylähammaskaarta.

Kojeessa on poskihampaiden ympärille kiinnitettävät renkaat ja suulakea

myötäilevä kaarilanka. Kaarilangassa on yleensä 4 silmukkaa, joiden avulla lankaa voidaan aktivoida hammaskaarta

levittäväksi.

Hoidon alussa koje tuntuu oudolta ja hampaat voivat tulla aroiksi, mutta

kojeeseen tottuu ja arkuus häviää

muutaman päivän kuluessa.

Hoidon etenemistä ja hammaskaaren laajenemista seurataan noin 3 kuukauden välein

tapahtuvilla kontrollikäynneillä. Tarvittaessa koje voidaan irrottaa suusta ja aktivoida

uudestaan. Hoito kestää noin vuoden.

Hoitotulos saavutetaan 4-6 kuukauden kuluessa, mutta senkin jälkeen koje jää vielä käyttöön 4-5 kuukauden ajaksi hoitotuloksen varmistamiseksi.

Sitkeitä ja kovia syötäviä, kuten toffeet, irtokarkit ja jälkiuunileipä, tulee välttää, sillä ne

voivat irrottaa renkaat. Myös raa’at juurekset ja kovat hedelmät on hyvä paloitella ennen syömistä.

Harjaa hampaat pehmeällä harjalla aamuin illoin, erityisen huolellisesti harjaa renkaiden ympäriltä.

**Jos rengas irtoaa tai ilmenee muita ongelmia kojeen kanssa, ota yhteyttä**

**hammashoitolaasi.**